钦定古今图书集成/历象汇编/乾象典/第083卷 > 大酺〈前题〉 周邦彦
## 钦定古今图书集成/历象汇编/乾象典/第083卷 > 大酺〈前题〉 周邦彦

对宿烟收，春禽静、飞雨时鸣高屋。墙头青玉斾，洗铅
华却尽，嫩梢相触。润逼琴丝，寒侵枕障，虫网吹粘庭
竹。邮亭无人处，听檐声不断，困眠初熟。奈愁极顿惊，
梦轻难记，自怜幽独。　行人归意速。最先念、流潦妨
车毂。怎奈向、兰成憔悴，卫玠清羸，等闲时、易伤心目。
未怪平阳客，双泪落、笛中哀曲。况萧索青芜园，红糁
铺地，门外荆桃如菽。夜游共谁秉烛？